text: Mariona Aupí + Dolo Beltrán · Setmana de la Música - Club TR3SC
  Dimecres 20 de juny | 20:00h
  Mariona Aupí posa entre les cordes a l'emoció i l'allibera amb la seva veu. Als 17 anys va crear el grup FANG al costat de Jaime Garcia Ferrer i ràpidament es van convertir en una formació de culte a Espanya. Des de 1997 fins 2004 van editar quatre discos i la veu de la Mariona va començar a calar profundament. El director de cinema Jaume Balagueró va decidir incloure el seu tema tema 'My Black Dress' en el seu primer gran èxit, 'Els sense nom', i va dirigir el videoclip del mateix tema amb imatges de la seva pel·lícula. El 2006, Mariona Aupí va començar el projecte Santa N al costat del músic Carlos Ann, que els va portar a una gira per Mèxic i Espanya. Amb en Carlos es va submergir en un procés creatiu de cinc anys, posant música als versos de Juan Gelman (premi Cervantes 2007) col·laborant amb el poeta i publicant el disc als pocs mesos de la mort d'aquest. Però abans la Mariona ja havia començat a treballar en el seu primer disc en solitari, Criatura (2013). Una aposta molt personal, amb aires electrònics i guitarres elèctriques. El 2015 comença el camí de composició del seu segon àlbum El Món, un projecte cura i elegant, produït i instrumentat per Guillermo Martorell. les emocions expressades en el disc estan simbolitzades per l'aigua i viuen en un àmbit metafòric on la mar (aigua en constant moviment / regeneració) és el protagonista. són cants que emergeixen de l'oceà.
  Dolo presenta 'Copilotos', el seu primer treball musical. Un nou vehicle musical de pop electrònic i guitarrer, en què ha compost íntegrament totes les cançons. Intentant combinar aquestes ganes de ballar amb aquestes ganes d'explicar. Amb la col·laboració del dj i productor Sergio Fernández, han donat forma a 'Copilotos', una col·lecció de singles perfectes que entren a la primera, autèntics trencapistes sonors i taral·lejables. Ddesprés del seu pas per Pastora, formació amb la qual va aconseguir dues nominacions als Grammy Llatins i als principals premis de la indústria musical estatal. Després de 2 anys component, barrejant sons electrònics amb una guitarra i quan ja gairebé tenia 20 cançons, es va posar en contacte amb Sergio Fernández, perquè li aportés als temes aquest so de club tan seu, que va des de l'electrònica més càlida a una electrònica més dura, més canyera, que no et deixa indiferent en una pista de ball. El seu single Ahora, camina entre aquests dos mons que li encanta barrejar, el pop i l'electrònica, per això era el gran candidat com a primer senzill, per aquesta barreja suau i immediata, obrint camí a cançons amb una electrònica més canyera que van conquistant el so general del disc, amb una estructura més propera al pop.